cyanic-selkie/wikianc huggingface dataset:
கோபாலா கோபாலா
கோபாலா கோபாலா 1996ஆம் ஆண்டில் பாண்டியராஜன் இயக்கம் மற்றும் நடிப்பில் வெளியான ஒரு இந்தியத் தமிழ்த் திரைப்படமாகும். பாண்டியராஜன், குஷ்பூ ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். காதலன் திரைப்படத்தில் இடம்பெற்ற பாடலின் மூலமாக பெயரிடப்பட்டது.
வெளியீடு
இத்திரைப்படம் நூறு நாட்களைக் கடந்து வெற்றிகரமாக ஓடியது. பின்னர், இத்திரைப்படம் திலீப் நடிப்பில் மிஸ்டர் பட்லர் என்ற பெயரில் வெளியானது.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:தேவா இசையமைத்த திரைப்படங்கள்
பெரிய கருப்பு அணில்
பெரிய கருப்பு அணில் அல்லது பெரிய மலயான் அணில் (black giant squirrel or Malayan giant squirrel) என்பது "ரட்டூஃபா" பேரினத்தினைச் சார்ந்த பெரிய மர அணிலாகும். இது இந்தோமலயான் சோடோப் வகையைச் சார்ந்தது. இது வடக்கு பங்களாதேஷ், வடகிழக்கு இந்தியா, கிழக்கு நேபாளம், பூடான், தெற்கு சீனா, மியான்மர், லாவோஸ், தாய்லாந்து, மலேசியா, கம்போடியா, வியட்நாம் மற்றும் மேற்கு இந்தோனேசியாவில் உள்ள காடுகளில் காணப்படுகிறது.
உடல் அமைப்பு
இதன் தலை மற்றும் உடல் பகுதி 35 முதல் 58 செ.மீ. நீளமுடையது. இதன் வால் பகுதி 60 செ.மீ. வரை நீளமாக இருக்கும். இதன் மொத்த நீளம் 118 செ.மீ. நீளம் வரை இருக்கும். இதன் பின்பகுதி, காதுகள் மற்றும் அடர்ந்த வால்பகுதி அடர் பழுப்பு நிறம் முதல் கருப்பு நிறத்தில் இருக்கும். இதன் வயிற்று பகுதி பழுப்பு நிறத்தில் காணப்படும்
வாழ்விடம்
"ர. பைகோலார்" சிற்றின அணில்கள் பல்வேறு வகையான உயிர் வாழிடங்களில் காணப்படுகின்றன. இது கடல் மட்டத்திலிருந்து குறைந்தது 1400 மீ. உயரத்தில் இருக்கும். உலகிலேயே மிகக் கரடுமுரடான நிலத்திலுள்ள மரங்களின் உயரங்களில் காணப்படும். இருப்பினும், சமீபத்திய பத்து ஆண்டுகளில், '' ரா. பைகோலாரின்'' வாழ்விடம் மனித குடியேற்றம், மரங்களை அழித்தல், மற்றும் வேளாண்மை ஆகியவற்றால் நிரந்தரமாக ஆக்கிரமிக்கப்பட்டு வருகிறது. அணில்கள் வசிக்கும் காடுகளில் மனித இனத்தின் தாக்குதல் தொடர்வதால் கடந்த பத்து ஆண்டுகளில் இதன் மொத்த இனத் தொகையில் 30% வரை இழப்பு ஏற்பட்டுள்ளது. எனினும், சில இடங்களில் இந்த இனங்கள் வேட்டையாடுவது சட்டப்பூர்வமாக தடை விதிக்கப்பட்டுள்ளது.
தெற்கு ஆசியாவில் '' ர. பைகோலார்''கள் வெப்பமண்டல மற்றும் மிதவெப்ப மண்டல நிலப்பகுதிகளில் உள்ள காடுகளில் காணப்படுகிறது. ஆனால் ஊசியிலைக் காடுகளில் மிக அரிதாகவே காணப்படுகிறது..
வெப்பமண்டல மழைக்காடுகள் அதிகமாக உள்ள மலாய் தீபகற்பம், மற்றும் இந்தோனேசியாவில் பரவலாக இவைகள் உள்ளன. வனப்பகுதிகளில் உள்ள உயர் விலங்குகளின் உணவுத் தட்டுப்பாடு காரணமாக காடுகளின் உட்பகுதிக்கு இவை செல்வதில்லை.
இந்தியாவிலுள்ள அஸ்ஸாம் மாநிலத்தின் "காசிரங்கா தேசியப் பூங்கா"வில் பெரிய கருப்பு அணில்கள் காணப்படுகின்றன.
பண்புகள்
ர. பைகோலார்' மரங்களில் வாழும் பகலிரவு இயக்கங்கள் கொண்டது. ஆனால் சில சமயங்களில் உணவிற்காக காடுகளின் உட்பகுதிகளுக்குச் செல்லும். பெரிய கருப்பு அணில்கள் மிக அரிதாகவே மனிதர்கள் வசிக்கும் இருப்பிடத்திற்கு வருகிறது''. ''
வகைப்பாடு
ரட்டூஃபா பைகோலர் வகை அணில்கள் பலவும் ஒரே இனங்கள் என்பதை தீர்மானிக்க மேலும் ஆய்வுகள் தேவைப்படுகின்றன.
வெளிப்புற இணைப்புகள்
பகுப்பு:அணில்கள் பகுப்பு:பாலூட்டிகள்
ஓடப்பள்ளி சாமுண்டியம்மன் கோயில்
ஓடப்பள்ளி சாமுண்டியம்மன் கோயில் தமிழ்நாட்டில் நாமக்கல் மாவட்டம், ஓடப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாமுண்டியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோவுசுகல் ஏரி
கோவுசுகல் அல்லது கோவுசுகல் தலாய் (Хөвсгөл далай, கோவுசுகல் பெருங்கடல்) அல்லது தலாய் ஏழ் (Далай ээж, பெருங்கடல் தாய்) என்பது மங்கோலியாவில் உள்ள ஓர் ஏரி ஆகும். நீர் கொள்ளவின் அடிப்படையில் இது அந்நாட்டின் மிகப்பெரிய நன்னீர் ஏரியாகும். இது (பைகால் ஏரிக்குத்) தங்கை ஏரி என்றும் அழைக்கப்படுகிறது.
புவியியல்
மங்கோலியாவின் வடமேற்கில் உருசிய எல்லைக்கு அருகில் கிழக்கு சயான் மலைகளுக்கு அடிவாரத்தில் இந்த ஏரி அமைந்துள்ளது. இது கடல் மேல்பரப்பில் இருந்து 1,645 மீ (5,397 அடி) உயரத்தில் உள்ளது. இதன் நீளம் 136 கி.மீ. (85 மைல்) மற்றும் ஆழம் 262 மீ (860 அடி) ஆகும். இது நீர் கொள்ளளவின்படி ஆசியாவின் இரண்டாவது மிகப்பெரிய நன்னீர் ஏரியாகும். மங்கோலியாவின் நன்னீரில் கிட்டத்தட்ட 70% இந்த ஏரியில் தான் உள்ளது. உலகின் மொத்த நன்னீரில் 0.4% இந்த ஏரியில் உள்ளது. கதகல் நகரம் இந்த ஏரியின் தெற்கு இறுதியில் உள்ளது.
இதன் வடிநிலம் மிகவும் சிறியதாக உள்ளது. இது சிறிய கிளைகளை மட்டுமே கொண்டுள்ளது. இதன் தென்பகுதியில் இருந்து எகு ஆறு உருவாகிறது. எகு ஆறு செலங்கே ஆற்றுடன் இணைகிறது. செலேங்கே ஆறு பைகால் ஏரியில் கலக்கிறது. இரு ஏரிகளுக்கு இடையில் நீரானது சுமார் 1000 கிலோமீட்டர் (621 மைல்) பயணிக்கிறது. 1,169 மீ (3,835 அடி) கீழே இறங்குகிறது. எனினும் பார்வைக் கோடு 200 கி.மீ. (124 மைல்) மட்டுமே ஆகும். இதன் வடக்குப் பகுதி சைபீரிய தைகா காட்டின் தெற்குப் பகுதியில் அமைந்துள்ளது. இக்காட்டின் அதிகம் காணப்படும் மரம் சைபீரிய லார்ச் (லாரிக்ஸ் சைபீரிகா) ஆகும்.
இந்த ஏரியானது பல்வேறு மலைகளால் சூழப்பட்டுள்ளது. இதில் உயரமான  மலையானது புரன்கான்/மோங் சரிதக் (3,492 மீ (11,457 அடி)) ஆகும். இம்மலையின் கொடுமுடியானது ஏரியின் வடக்குப் பகுதியில் சரியாக உருசிய-மங்கோலிய எல்லையில் உள்ளது. ஏரியின் மேற்பரப்பானது குளிர்காலத்தில் முழுவதுமாக  உறைந்து விடுகிறது. குளிர்காலத்தில் பனிப்பொழிவு கனரக வாகனங்களை சுமப்பதற்கு போதுமானதாக உள்ளது; பயண நேரத்தை குறைப்பதற்காக ஏரியின்  மேற்பரப்பானது குறுக்கு வழியாகவும் குளிர்காலத்தில் பயன்படுத்தப்படுகிறது. எனினும் அவ்வாறு இப்போது செய்யப்படுவதில்லை. ஏனெனில் எண்ணெய் கசிவுகள் காரணமாகவும்,  வாகனங்கள் ஏரியில்  மூழ்குவதன் காரணமாகவும்  ஏரி அசுத்தமடைகிறது. கடந்த சில வருடங்களில் 30 லிருந்து 40 வாகனங்கள் வரை ஏரியில் மூழ்கியதாக கணக்கு எடுக்கப்பட்டுள்ளது.
சுற்றுச்சூழல் முக்கியத்துவம்
வலது|thumb|274x274px|கோவுசுகல் ஏரி இது உலகின் பழமையான 17 ஏரிகளில் ஒன்றாகும். இது சுமார் 20 லட்சம் ஆண்டுகள் பழமையானதாகும். வசுதோக் ஏரியைத் தவிர்த்து இதன் நீர்தான் மிகவும் பழமையானது ஆகும். இது மங்கோலியாவின் மிக முக்கியமான குடிநீர் இருப்பு ஆகும். இதன் நீரானது எவ்வித சிகிச்சைகளுக்கும் உட்படுத்தப்படாமல் குடிக்க ஏற்றது ஆகும். இதன் நீரானது நீண்ட ஆழத்திற்கு வெறும் கண்களால் பார்க்கக் கூடிய வகையிலே மிகவும் தூய்மையாக உள்ளது. இந்த ஏரியில் பைகால் ஏரியை காட்டிலும் குறைந்த வகை மீன்களே உள்ளன. யுரேசிய பெர்ச் (பெர்கா ஃப்லுவியாடிலிஸ்), பர்போத் (லோடா லோடா), லெனோக் (ப்ரசிமிஸ்டக்ஸ் லெனோக்), கோவுசுகல் கிரேலிங் (திமல்லுஸ் நிக்ரேசென்ஸ்) போன்றவை இந்த ஏரியில் காணப்படும் முக்கியமான மீன் வகைகள் ஆகும். இதில் கோவுசுகல் கிரேலிங் இனப்பெருக்க காலங்களில் வேட்டையாடுதலால் பாதிக்கப்பட்டுள்ளது. இருந்தபோதிலும்  ஏரியின் பெரும்பகுதி முழுவதும் இவ்வினம் அதிகமாக உள்ளது.
இது மத்திய ஆசிய ஸ்டெப்பிக்கும், சைபீரிய தைகாவிற்கும் இடைப்பட்ட பகுதியாக பாதுகாக்கப்படுகிறது. கோவுசுகலின் பாதுகாக்கப்பட்ட நிலையின் போதிலும், சட்டவிரோத மீன்பிடித்தல் பொதுவானதாக உள்ளது. கில் வலைகளுக்கு வணிக மீன்பிடிக்கு எதிரான தடைகள் எப்போதாவது தான் செயல்படுத்தப்படுகின்றன. இந்த ஏரி அமைந்துள்ள பரப்பானது உப்புத் தன்மையுடன் உள்ளபோதிலும் இதன் நீரானது நன்னீராக உள்ளது.
இந்த ஏரியைச் சுற்றிலும் பலவகையான விலங்குகள் காணப்படுகின்றன. அவை இபெக்ஸ் காட்டாடு, அர்கலி, சிவப்பு மான், ஓநாய், வால்வரின், மஸ்க் மான், பழுப்புக் கரடி, சைபீரிய மூஸ் மற்றும் சேபல் உள்ளிட்டவையாகும்.
ஹோவ்ஸ்கோல் (கோவுசுகல்) நீண்ட கால சுற்றுச்சூழல் ஆய்வு தளம் (எல்.டி.ஈ.ஆர்.எஸ்) 1997ம் ஆண்டு ஏற்படுத்தப்பட்டது. ஒரு விரிவான ஆராய்ச்சித் திட்டம் விரைவில் தொடங்கப்பட்டது. இப்போது நீண்ட கால ஆய்வு தளங்களின் சர்வதேச இணையப் பகுதியாகும். ஹோவ்ஸ்கோல் எல்.டி.ஈ.ஆர்.எஸ். ஆனது மங்கோலியாவின் அறிவியல் மற்றும் சுற்றுச்சூழல் உள்கட்டமைப்புகளை வளர்ப்பதற்கு ஒரு இடத்தை வழங்குகிறது. காலநிலை மாற்றம் பற்றிய ஆராய்ச்சி, ஏரி மற்றும் அதன் நீர்நிலையை எதிர்நோக்கும் சில சுற்றுச்சூழல் சவால்களுக்கு நிலையான பதில்களை உருவாக்குதல் போன்றவற்றைச் செய்து வருகிறது.
சொல்லிலக்கணம் மற்றும் ஒலிபெயர்ப்புகள்
கோவுசுகல் என்ற பெயரானது "நீல நீர் ஏரி" என்ற துவன் மொழி சொற்களிலிருந்து பெறப்பட்டது. நூர் என்பது "ஏரி"க்கான மங்கோலியச் சொல்லாகும். இலக்கிய நய மொங்கோலிய எழுத்துமுறையில் உள்ள பெயரிலிருந்து எடுத்தெழுதிய பொருள்களான ஹுப்சுகுல், குப்சுகுல் போன்றவையும் காணப்படலாம்.
வெளி இணைப்புகள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:பிளவு ஏரிகள் பகுப்பு:மங்கோலிய ஏரிகள் பகுப்பு:கோவுசுகல் மாகாணம் பகுப்பு:ஆசிய மாதக் கட்டுரைகள் நவம்பர் 2017
மாதுலுவாவே சோபித்த தேரர்
மாதுலுவாவே சோபித்த தேரர் (Maduluwawe Sobitha Thero, මාදුළුවාවේ සෝභිත හිමි; 29 மே 1942 - 8 நவம்பர் 2015) சிங்கள பௌத்த பிக்கு ஆவார். இவர் இலங்கை கோட்டே நாக விகாரையின் விகாராதிபதியும் சமூக நீதிக்கான மக்கள் இயக்கத்தின் தலைவரும் ஆவார்.
2015 சனவரியில் மகிந்த ராசபக்ச அரசைப் பதவியில் இருந்து அகற்ற இவர் முக்கிய பங்காற்றினார். 2015 சனவரி அரசுத் தலைவர் தேர்தலில் ராசபக்சவிற்கு எதிராக எதிரணிக் கூட்டு வேட்பாளரான மைத்திரிபால சிறிசேனவிற்கு ஆதரவளித்தார்.
வாழ்க்கைக் குறிப்பு
சோபித தேரர் தனது 13வது அகவையில் பௌத்த விகாரை வாழ்வைத் தொடங்கினார். 1962 ஆம் ஆண்டில் பௌத்த குருவாகத் திருநிலைப்படுத்தப்பட்டார்.
மறைவு
சுகவீனம் காரணமாக சிங்கப்பூர் மருத்துவமனை ஒன்றில் சிகிச்சை பெற்று வந்த சோபித்த தேரர் 2015 நவம்பர் 8 அன்று காலமானார்.
மேற்கோள்கள்
பகுப்பு:1942 பிறப்புகள் பகுப்பு:2015 இறப்புகள் பகுப்பு:இலங்கை பௌத்தர்கள் பகுப்பு:இலங்கைப் பௌத்த துறவிகள்
கொக்கராயன்பேட்டை மாரியம்மன் வகையறா கோயில்
கொக்கராயன்பேட்டை மாரியம்மன் வகையறா கோயில் தமிழ்நாட்டில் நாமக்கல் மாவட்டம், கொக்கராயன்பேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் முக்கிய திருவிழாவாக நடைபெறுகிறது.
கேரள மாநில மாசுக் கட்டுப்பாட்டு வாரியம்
கேரள மாநில மாசுக் கட்டுப்பாட்டு வாரியம் (Kerala State Pollution Control Board) என்பது கேரள அரசின் ஆரோக்கியம் மற்றும் குடும்ப நலத்துறையின் கீழுள்ள ஒரு அமைப்பாகும். இந்த வாரியம் சுற்றுச்சூழல் பாதுகாப்பு தொடர்பான சட்டங்களை நடப்பிலாக்குவதற்கான பொறுப்பை வகிக்கின்றது. பலதரப்பட்ட மாசுக் கட்டுப்பாட்டு சட்டங்களை நடப்பிலாக்க ஒழுங்குப்படுத்தும் அதிகார அமைப்பாக உருவாக்கப்பட்டதாகும் மாசுக்கட்டுப்பாட்டு வாரியம். இவ்வாரியம் மாநில மக்களுக்கு மாசற்ற சுற்றுச்சூழலைத் தந்திட வேண்டி செயல்படுகிறது. இந்த வாரியம் மாசுக் கட்டுப்பாட்டுக்கான தீர்வுக்கான நடவடிக்கைகள் எடுப்பதற்காக, நிலத்தடி நீர், திடப் பொருள் மற்றும் வாயு தொடர்பான பல்வேறு ஆய்வுகளை மேற்கொண்டு வருகிறது.
வெளியிணைப்புகள்
பகுப்பு:கேரள அரசு
கோர் விரப்
கோர் விரப் (Khor Virap; Խոր Վիրապ, "ஆழமான குழி" அல்லது "ஆழமான கிணறு" எனப் பொருள்) என்பது துருக்கி எல்லைக்கு அருகில், ஆராத் மாகாணத்தின் அட்டசாத்தின் தெற்கில் கிட்டத்தட்ட 8 km தூரத்தில் ஆர்மீனியாவிலுள்ள ஆராத் சமவெளியில் அமைந்துள்ள ஓர் ஆர்மீனிய திருத்தூதர் திருச்சபை துறவியர் மடம் ஆகும். இந்த துறவியர் மடம் இறையியல் குருமடமாகவும் ஆர்மீனிய கத்தோலிக்கசுகளின் வசிப்பிடமாகவும் இருந்தது.
முன்பு கிரிகர் லுசாவோரிச் எனப்பட்டவர் பின்னர் புனித கிரகரி என்ற பெயர் பெற்றவருடைய இடம், துறவியர் மடம் என்பவற்றால் கோர் விரப் குறிப்பிடத்தக்கமை பெற்றுள்ளது. இவர் முதலில் அரசர் மூன்றாம் டிரிடோட்சினால் 14 வருடங்கள் சிறை வைக்கப்பட்டார். பின்னர் புனித கிரகரி அரசரின் சமய ஆலோசகராக இருந்து, அவர்கள் சமயம் மாறுபவர்களுக்கான நடவடிக்கையை நாட்டில் மேற்கொண்டனர். 301 ஆம் ஆண்டில், கிறித்தவ நாடு என்று அறிவித்த உலகில் முதல் நாடாக ஆர்மீனிய இருந்தது.
ஆரம்பத்தில் சிறிய கோயில் ஒன்று புனித கிரகரியின் திருநிலைப்படுத்தலைக் குறிக்கும் விதமாக கி.பி 642 இல் கட்டப்பட்டது. பல நூற்றாண்டுகளான இது பலதடவைகள் மீள்கட்டுமானத்திற்குள்ளானது. 1662 இல், பழைய சிறு கோயில் இடுபாட்டுப் பகுதியில் பெரியளவில் "கடவுளின் பரித்தத் தாய்" எனும் பெயரில் கட்டப்பட்டது. தற்போது வழமையான தேவாலய வழிபாடுகள் இதில் நடைபெறுகிறது. ஆர்மீனியாவில் இது ஒரு மிகவும் பார்வையிடப்படும் இடமாகவுள்ளது.
புவியியல்
கோர் விரப் பிரதான நெடுஞ்சாலையில் இருந்து 4 km தூரத்தில் போகர் வேடியிலுள்ள சிறுகுன்றின் மேல் அமைந்துள்ளது. தலைநகரும் ஆர்மீயாவில் பெரிய நகருமான யெரெவான் வடக்கில் 30 km தூரத்தில் உள்ளது. இது துருக்கிய - ஆர்மீனிய எல்லையிலிருந்து சுமார் 100 m தூரத்தில் உள்ளது. முள்ளுக் கம்பி வேலியினால் அமைந்த அச்சிக்கல் நிறைந்த எல்லைப் பிரதேசத்தில் இராணுவ நிலைகள் உள்ளன.
துறவியர் மடம் பச்சை புல்வெளி நிலங்களாலும் திராட்சைத் தோட்டங்களாலும் அரராத் சமவெளியில் சூழப்பட்டுள்ளதோடு அரராத் மலையின் காட்சியும் உள்ளது. ஆராஸ் ஏரி துருக்கியின் ஆராலிக்கிற்கு எதிர்ப்பக்கத்தில் துறவியர் மடத்திற்கு அண்மையில் ஒடுகிறது.
வரலாறு
பண்டைய ஆர்மீனிய அரசின் நிறுவனர் முதலாம் ஆர்ட்ஸ்சஸ் தன்னுடைய ஆர்மீனியத் தலைநகரை அட்டசாத்தில் கி.மு 180 இல் உருவாக்கினார். உரோமினால் துன்பத்திற்குள்ளான கத்தேயின் தளபதி ஹன்னிபால் அட்டசாத் உருவாக்கத்தில் செயல்பட்டதாக நம்பப்படுகிறது. மூன்றாம் கொஸ்ரோவ் ஆட்சியில் (330–339) அரச தலைநகராக திவின் மாற்றப்படும் வரை அட்டசாத் தலைநகராகத் திகழ்ந்தது. பின்னர், பாரசீக அரசன் இரண்டாம் சாபுரினால் அட்டசாத் அழிக்கப்பட்டது. அட்டசாத் கோர் விரப்பின் சிறு குன்றுக்கு அருகில் உள்ளது. இங்கு சிறு கோயில் கட்டப்படுவரை, கோர் விரப் அரச சிறைச்சாலையாக பயன்படுத்தப்பட்டது.
மூன்றாம் டிரிடேட்ஸ் அரசர் ஆர்மீனியாவை ஆழும்போது, அவருடைய உதவியாளர் கிறித்தவராகவும் (கிரகரி) கிறித்தவத்தை போதிப்பவராகவும் இருந்தார். ஆயினும், டிரிடேட்ஸ் ஒரு பாகால் சமயத்தை சார்ந்தவராகவும், கிரகரியின் சமயத்தை விரும்பாமலும், அதன் விளைவாக கிரகரியை மிகவும் சித்திரவதைக்கு உள்ளாகினார். கிரகரியின் தந்தைதான் அரசரின் தந்தையின் கொலைக்குக் காரணம் என்ற செய்தியை அரசர் அறிந்ததும், கிரகரியின் கைகளையும் கால்களையும் கட்டி அட்டசாத்தில் அமைந்துள்ள இருளான இருட்டறையில் இறக்கும்படி கோர் விரப்பினுள் எறியப்பட்டார். மேலும், கிரகரி அனகிட்டா என்ற தேவதைக்கு பலி செலுத்த மறுத்தமை அரசரை எரிச்சலுக்கு உள்ளாக்கி கிரகரியை சித்திரவதை செய்து கோர் விரப் சிறையிலடைக்கச் செய்தது. பின்பு அவர் மறக்கப்பட்டு, அரசர் போரையும் கிறித்தவர்களைச் சித்திரவதை செய்வதையும் தொடர்ந்தார்.
வெளி இணைப்புகள்
பகுப்பு:ஆர்மீனியா பகுப்பு:ஆசிய மாதக் கட்டுரைகள் நவம்பர் 2015
100 (2019 திரைப்படம்)
100 என்பது 2019 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இது சாம் ஆண்டன் இயக்கிய மூன்றாவது படமாகும். இப்படத்தில் அதர்வா, ஹன்சிகா மோட்வானி ஆகியோர் முக்கிய கதாபாத்திரங்களில் நடித்துள்ளனர். ராதாரவி, யோகி பாபு ஆகியோர் துணை வேடங்களில் நடித்துள்ளனர். இப்படத்திற்கு சாம் சி. எஸ். இசையமைத்துள்ளார். ரூபன் படத்தொகுப்பை மேற்கொள்ள, கிருஷ்ணன் வசந்த் ஒளிப்பதிவு செய்துள்ளார். இந்த படத்தின் தயாரிப்புப் பணிகள் 2017 திசம்பரில் தொடங்கி 2018 ஆகத்துக்குள் படப்பிடிப்பு நிறைவடைந்தது. இது 2019 மே 9 அன்று வெளியாகி பார்வையாளர்களிடமிருந்தும் விமர்சகர்களிடமிருந்தும் கலவையான விமர்சனங்களைப் பெற்று, சராசரி வெற்றியைப் பெற்றது.
கதைச் சுருக்கம்
காவலர் தேர்வில் தேவாகி காவல் தொலைபேசி கட்டுப்பாட்டறையில் பணிக்கு சேர்கிறார் சத்தியா (அதர்வா) அங்கு அவசர எண் 100க்கு வரும் தொலைபேசி அழைப்புகளைக் கையாள்வது அவருக்கான பணியாகும். ஒரு நாள் அவருக்கும் வரும் அழைப்பில் வரும் ஒரு பெண் தன்னை யாரோ கடத்தியுள்ளதாகவும் தன்னைக் காப்பாற்றவேண்டும் என்றும் உதவி கோருகிறாள். அந்தப் பெண்ணை காப்பாற்றும் முயற்சியில் சத்தியா ஈடுபடுகிறார். அப்போது இதே பேல வேறு பெண்களும் கடத்தப்பட்டிருப்பது சத்தியாவுக்கு தெரியவருகிறது. அந்தப் பெண்களை கடத்தியவர்கள் யார்? அவர்களை எப்படி சத்தியா கண்டுபிடிக்கிறார் என்பதே கதையின் பிற்பகுதியாகும்.
தயாரிப்பு
காவல் அதிகாரியாக முதன்முறையாக இப்படத்தின் வழியாக நடித்த அதர்வா இந்த பாத்திரத்திற்கான சண்டை பயிற்சி பெற்றார். இப்படத்தில் ராதாரவி, மைம் கோபி, யோகி பாபு, தமிழ் யூடியூப் பிரமுகர்களான எரும சாணி ஹரிஜா, எரும சாணி விஜய் ஆகியோரும் பணியாற்றினர். படத்தின் படப்பிடிப்பு 2018 சூலை மாதம் நிறைவடைந்தது. ஒரே ஒரு பாடல் காட்சி மட்டுமே படமாக்க வேண்டியுள்ளதாக படக் குழு அறிவித்தது.
இசை
இப்படத்திற்கான இசையை சாம் சி. எஸ். அமைத்தார் படத்தில் அனைத்து பாடல்களையும் மதன் கார்க்கி எழுதினார். படத்தின் இசை உரிமைகள் சரிகம நிறுவனத்துக்கு அளிக்கபட்டன.
குறிப்புகள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சீனாவில் நிலக்கரி
சீனாவில் நிலக்கரி (Coal in China), நிலக்கரி உற்பத்தி மற்றும்நிலக்கரி நுகர்வு போன்றவற்றில் உலகத்திலேயே சீனா முதலிடம் பெற்றுள்ளது. மேலும் நிலக்கரி மின்சாரத்தை அதிகம் பயன்படுத்தும் பயனாளர்களைக் கொண்ட நாடுகளிலும் சீனா முதலிடத்தில் இருந்தது. ஆனால் 2014 ஆம் ஆண்டுகளில் இருந்து குறையத் தொடங்கியது 2015 ஆம் ஆண்டில் இது 64 விழுக்காடு, 2016 ஆம் ஆண்டில் 62 விழுக்காடு, எனக் குறையத் தொடங்கியதாகத் சீனாவின் தேசியப் புள்ளியியல் தகவலகம் தெரிவித்துள்ளது. உள்நாட்டு நிலக்கரி உற்பத்தியானது 2016 ஆம் ஆண்டில் மேலும் 9 விழுக்காடு குறைந்தது.
காயகற்பம்
காயகற்பம் என்பது பல்லாயிரம் ஆண்டுக்காலம் உடலினை வாழ வைக்கும் முறையாகும். காயம் என்ற சொல் உடல் என்பதை குறிக்கிறது. அழுகணிச் சித்தர் பாடல்களில் இந்த காயகற்பம் பற்றிய குறிப்புகள் காணப்படுகின்றன.
பாடல்
வாக்குண்டாம் நல்ல மனமுண்டாம் மாமலராள்
சீனாவில் நிலக்கரி
நிலக்கரி இருப்பு
2014 ஆம் ஆண்டின் முடிவில், சீனா 62 பில்லியன் டன் கருப்பு நிலக்கரி மற்றும் 52 பில்லியன் டன் பழுப்பு நிலக்கரி இருந்தது. மொத்த நிலக்கரி இருப்புக்களின் அடிப்படையில் அமெரிக்கா, ருஷ்யா, ஆகிய நாட்டிற்கு அடுத்தப்படியாக சீனா மூன்றாவது இடத்தில் உள்ளது. சீனாவின் நிலாகரி இருப்பானது பெரும்பாலும், வடக்கு மற்றும் வட- கிழக்குப் பகுதிகளில் இருந்தது. இதனால் சீனாவின் கடலோரப் பகுதிகளுக்கு மின்சாரம் கொண்டு செல்வதில் பல சிரமங்களையும் மின்சார இழப்புகளையும் சந்திக்க வேண்டியிருந்தது. தற்போதைய நிலவரப்படி சீனாவின் நிலக்கரி இருப்பானது 30 ஆண்டுகளுக்குப் போதுமனதாக இருக்கும்.
காயகற்பம்
பாடல்
நோக்குண்டாம் மேனி நுடங்காது - பூக்கொண்டு
துப்பார் திருமேனித் தும்பிக்கையான் பாதம்
சீனாவில் நிலக்கரி
நிலக்கரி உற்பத்தி
நிலக்கரி உற்பத்தியில் உலகத்திலேயே சீனா முதலிடம் பெற்றுள்ளது. மேலும் 2015 ஆம் ஆண்டுகளில் நிலக்கரியின் விலைகளில் ஏற்பட்ட வீழ்ச்சியின் காரணமாக வடகிழக்கு சுரங்களில் பணிகள் நிறுத்தப்பட்டன.
காயகற்பம்
பாடல்
தப்பாமற் சார்வார் தமக்கு
சீனாவில் நிலக்கரி
நிலக்கரி நுகர்வு
2010 இல் சீனாவின் நிலக்கரி நுகர்வு ஆண்டுக்கு 3.2 பில்லியன் மெட்ரிக் டன்களாக இருந்தது. சீனாவின் ஆற்றல் கொள்கையை நிர்ணயிக்கும் தேசிய அபிவிருத்தி மற்றும் சீர்திருத்த ஆணையமானது, ஆண்டுக்கு 3.8 பில்லியன் மெட்ரிக் டன்னிற்கு கீழே சீனாவின் நிலக்கரி நுகர்வானது இருக்க வேண்டும் என்ற இலக்கை நிர்ணயம் செய்தது.
காயகற்பம்
பாடல்
இது ஒளவைப் பிராட்டியார் அருளிய கல்பமுறை அடங்கிய செய்யுள். இதனை உலகினர் பின்வருமாறு கருத்துக் கொள்வார்கள்.
சீனாவில் நிலக்கரி
நிலக்கரி நுகர்வு
2008 ஆம் ஆண்டிலிருந்து சீனாவின் நிலக்கரி நுகர்வானது 9 விழுக்காடு அதிகரித்தது.
காயகற்பம்
பாடல்
தும்பிக்கையையுடைய விநாயகப் பெருமானின் திருப்பாதங்கைளத் துதிப்பவர்களுக்கு வாக்கு வன்மையும், மனோபலமும், லட்சுமி கடாட்சமும் உண்டாகும். உடலும் வாடாது. ஆனால் இதன் உட்கருத்து வேறு. இச்செய்யுளானது, இந்த உடம்பை நெடுநாள்வரை நரை, திரை, மூப்பு, பிணி என்னும் துன்பங்கள் அணுகாது, என்றும் இளமையாய் இருக்கும் தன்மையைத் தரும் காய கல்ப மூலிகைகளின் விபரத்தைக் கூறுவதாகும்.
இங்கே
சீனாவில் நிலக்கரி
சான்றுகள்
பகுப்பு:சீனப் பொருளாதாரம்
காயகற்பம்
பாடல்
பூ என்பது தாமரைப்பூ
மேனி என்பது குப்பைமேனி
தும்பி என்பது தும்பைச்செடி
கையான் என்பது கையான்தகரை (கரிசலாங்கண்ணி, கரிசாலை)
பாதம் என்பது செருப்படை
மேலே குறிப்பிடப்பட்டிருக்கும் ஐந்து மூலிகைகளும் பஞ்சபூத மூலிகைகளாம். நமது உடலும் பஞ்சபூதங்களினாலே உருவானதுதானே. பஞ்சீகரணம் என்பதை அறிந்து சரிவர இவற்றை உபயோகித்தால் உடலை நீண்ட நாட்களுக்கு நரை, திரை, மூப்பு, பிணி அணுகாது. நீண்ட ஆயுளுடன் இந்த உலகத்தில் வாழலாம். இந்த ஐந்து மூலிகைகளிலுமுள்ள செம்பு, இரும்பு, ஈயம் போன்ற தாதுப்புக்கள் நரம்புத்தளர்ச்சி, எலும்புருக்கி மற்றும் பலகீனம் ஆகியவற்றால் ஏற்படும் ஆயுள் குறைவை நிவர்த்தி செய்யுமாகையால், முன்னோர்கள் காயகல்ப மூலிகைகளைப் பற்றிக் கூறியிருக்கின்றனர். நம்மில் சிலர் இந்த மூலிகைகள் பலன் கொடுக்குமா என்று சந்தேகம் கொள்ளலாம். ஆனால் பதிணெண் சித்தர்களுள் ஒருவரான தேரையர் இதில் சில மூலிகைகளைப் பற்றி பின்வருமாறு கூறியிருக்கின்றார்.
சீறுகின்ற பாம்போடு சில்விஷங்கள் சென்னிவலி
ஏறுகபம் மாந்தம் இருக்குமோ - நாறுமலர்க்
கொம்பனைய மாதே குளிர்சீத சன்னிவிடும்
கலக்கப் போவது யாரு? 9
'''கலக்கப்போவது யாரு? (பருவம் 9)''' என்பது 9 பெப்ரவரி முதல் 27 திசம்பர் 2020 ஆம் ஆண்டு வரை விஜய் தொலைக்காட்சியில் ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பான ஒரு மேடைச் சிரிப்புரை போட்டி நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் ஒன்பதாவது பருவம் ஆகும்.
வித்யா (ஞானம்)
வித்யா (சமஸ்கிருதம்: विद्या) முதன்மையாக விஞ்ஞானம், கற்றல், தத்துவம், அறிவு, புலமைத்துவம், உண்மை - பொய் அறியும் அறிவு ஆகியவற்றை குறிக்கும். . அதன் வேர் வித் (சமஸ்கிருதம்: विद्) என்பது - அதாவது, காரணம் கண்டுபிடித்தல், அறிதல், பெறுதல் அல்லது புரிதல். வித்யா என்றால் "ஞானம்" அல்லது "தெளிவு" என்ற பொருளில் தென் ஆசிய மொழிகளான பாலி மற்றும் சிங்களத்தில் வழங்கப்படுகிறது. . இது ஒரு பிரபலமான இந்தியப் பெயர். இந்தோனேசியாவிலும் இந்தப் பெயர் புழக்கத்தில் உள்ளது. இந்து மதத்தில் புராண கருத்துப்படி இந்தப்பெயர் ஞானம் மற்றும் கற்றலைக் குறிக்கும். வித்யாவுக்கு எதிர்ச்சொல் அவித்யா (அறியாமை அல்லது தவறான தகவல்) ஆகும்.
கலக்கப் போவது யாரு? 9
இந்த நிகழ்ச்சியை அழகர் மற்றும் நவீன் தொகுத்து வழங்குகின்றனர். தமிழ்த் திரைப்பட நடிகை ரம்யா பாண்டியன், பிக் பாஸ் தமிழ் 3 புகழ் வனிதா விஜயகுமார், ஈரோடு மகேஷ், மதுரை மகேஷ் மற்றும் ஆதவன் ஆகியோர் நடுவார்களாகப் இருந்தனர்.
காயகற்பம்
பாடல்
தும்பையிலை யென்றொருக்கால் சொல்
வித்யா (ஞானம்)
இந்து சமயப்படி வித்யா என்பது கீழ் கண்ட ஆறு இந்து தத்துவங்களையும் கற்பதாகும்.
கலக்கப் போவது யாரு? 9
இந்த பருவத்தின் வெற்றியாளர் ஜெயச்சந்திரன், இரண்டாவது வெற்றியாளர் சிவா மற்றும் கிரி, மூன்றாவது வெற்றியாளர் மைகேல் ஆவார். இறுதி போட்டி நிகழ்ச்சியில் சிறப்பு விருந்தினராக ரோபோ சங்கர், நிஷா, புகழ் மற்றும் யோகி பாபு அக்கியோர் கலந்துகொண்டனர்.
காயகற்பம்
பாடல்
தந்த மூலப்பிணி தீர்ந்திடும் புண் சர்வ விஷம்
கலக்கப் போவது யாரு? 9
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
காயகற்பம்
பாடல்
உந்து குன்மம்வாதம் உதிர்மூலத் தினவு
சூலம் சுவாசம் தொடர்பீனிசம் கபம்போம்
வித்யா (ஞானம்)
மேற்கோள்கள்
பகுப்பு:இந்து சமயம் பகுப்பு:இந்துத் தத்துவங்கள்
காயகற்பம்
பாடல்
ஞாலங் கொள் மேனி அதனால்
செருப்படைக்கு வாதம்போம் சேர்வான மேகம்
இருப்படிக்கொள் பொல்லாஇசிவும் விருப்படிக்கும்
சூலையொடு வாதகுன்மம் தோற்றா தொருநாளும்
வேலையொத்த கண்ணாய் விளம்பு
காயகல்ப மூலிகைகளை உபயோகிக்கும் முறை
வெண்தாமரைப்பூ இதழ்கள்   -  840 கிராம்
குப்பைமேனி                 -  700 கிராம்
தும்பை சமூலம்              -  560 கிராம் ( சமூலம் என்பது ஒரு செடியின் இலை, தண்டு, மலர், வேர் எல்லாவற்றையும் உலர்த்தி இடித்த பொடி)
கையாந்தகரை               -  300 கிராம்
செருப்படை                  -  280 கிராம்
இவை அனைத்தையும் நிழலில் உலர்த்தித் தனித்தனியாக இடித்து ஒரு போத்தலில் வைத்துக் கொள்ளவும். 5 கிராம் பொடியை காலையிலும், மாலையிலும் சுத்தமான தேனில் குழைத்துச் சாப்பிட்டு, சீனாக் கற்கண்டு கலந்த பசுப்பால் 175 மில்லி லீற்றர் ஒரு மண்டலம் (48 நாட்கள்) சாப்பிட வேண்டும். இந்த மருந்தைச் சாப்பிடுவதற்கு முன்னர் பேதிக்குச் சாப்பிட்டு குடலைச் சுத்தமாக்கிக் கொள்ளவேண்டும்.
= மருந்து சாப்பிடும்போது கைக்கொள்ள வேண்டிய பத்தியம் = மருந்து முடியும் வரை பாலும் சாதமும் தவிர வேறு எதுவும் சாப்பிடக் கூடாது. பெண்கள் சகவாசம் கூடாது. மலை வாழைப்பழம் மாத்திரம் சாப்பிடலாம்.
= மேற்கோள்கள் =
அசாம் மகளிர் பல்கலைக்கழகம்
அசாம் மகளிர் பல்கலைக்கழகம் என்னும் பொதுத் துறைப் பல்கலைக்கழகம், இந்திய மாநிலமான அசாமின் யோர்ஹாட்டில் அமைந்துள்ளது. இது அசாம் மாநில அரசின் அசாம் மகளிர் பல்கலைக்கழக சட்டம் (2013) என்ற சட்டத்தின் மூலம் நிறுவப்பட்டது. இது பெண்களுக்காக அசாமில் தொடங்கப்பட்ட முதல் பல்கலைக்கழகம் ஆகும்.
கல்வி
இந்த பல்கலைக்கழகத்தில் இளநிலை, முதுநிலை ஆகிய பிரிவுகளில் கல்வி கற்பிக்கின்றனர்.
இணைப்புகள்
பகுப்பு:யோர்ஹாட் மாவட்டம் பகுப்பு:அசாமில் உள்ள பல்கலைக்கழகங்கள்
நரேலா
நரேலா (Narela) துணை நகரம், டெல்லியின் என்.சி.டி.யின் வடக்கு தில்லி மாவட்டத்தில் அமைந்துள்ள ஒரு வட்டம் ஆகும், இது தில்லி மாநிலத்தின் எல்லையை ஹரியானாவுடன் உருவாக்குகிறது. கிராண்ட் ட்ரங்க் சாலையிலிருந்து சற்று தொலைவில் அமைந்துள்ள அதன் இருப்பிடம், 19 ஆம் நூற்றாண்டில், அதைச் சுற்றியுள்ள பகுதிகளுக்கு ஒரு முக்கியமான சந்தை நகரமாக மாற்றியது. அதை, இன்றும் தக்க வைத்துக் கொண்டுள்ளது. ரோஹினி துணை நகரம் மற்றும் துவாரகா துணை நகரத்திற்குப் பிறகு டெல்லியின் நகர்ப்புற விரிவாக்க திட்டத்தில் டெல்லி மேம்பாட்டு ஆணையத்தின் (டி.டி.ஏ) மூன்றாவது மெகா துணை நகர திட்டமாக இது உருவாக்கப்பட்டது. மற்றும் இந்த நகரம், 9866 ஹெக்டேர் பரப்பளவை உள்ளடக்கியது. 1980 களின் முற்பகுதியில் உருவாகத் தொடங்கிய 'நரேலா தொழில்துறை பகுதி' இன்று தில்லியில் முக்கியமான வளாகங்களில் ஒன்றாகும்.
இது டெல்லி மாநகராட்சியின் (எம்.சி.டி) 12 மண்டலங்களில் ஒன்றாகும். மற்றும் சரஸ்வதி விகார் மற்றும் மாதிரி நகரத்துடன் வடமேற்கு தில்லி மாவட்டத்தின் மூன்று நிர்வாக பிரிவுகள் அல்லது துணைப்பிரிவுகளில் ஒன்றாக உள்ளது.
வரலாறு
ஹரப்பா ( சிந்து சமவெளி நாகரிகம் ) நாகரிகத்திற்கு முந்தைய ஒரு தளமான, ரோஹில்லா நகரம் போர்கருக்கு அருகில் நரேலாவில் உள்ளது. வலது|thumb|200x200px| [[வடமேற்கு தில்லி மாவட்டம்|டெல்லி மாவட்டங்கள், வடமேற்கு டெல்லி மாவட்டத்தில் நரேலாவுடன். ]] வரலாற்று புகழ் பெற்ற மற்றும் எப்போதும் பரபரப்பான, கிராண்ட் ட்ரங்க் சாலையில் சாராய் நரேலா முக்கியமான கேரவன் செராய் ஆகும். இது லாகூர் மற்றும் காபூல் வரை எல்லா வழிகளையும் நீட்டித்தது. மேலும், பண்டைய காலத்தில், பேரரசின் உயிர்நாடியாகவும், முக்கியமான வர்த்தக பாதையாகவும் உள்ளது. 13 ஆம் நூற்றாண்டில் கூட, டெல்லி சுல்தானகத்தின் நாட்களில், நரேலா பெரும்பாலும் டெல்லியில் இருந்து படைகளை அணிவகுத்துச் செல்ல அல்லது பின்வாங்குவதற்காக ஒரு முகாம் இடமாக மாறியது. பின்னர், முகலாய காலத்தில், நரேலா சாராய், ஜகாங்கிர்ணாமாவில், முகலாய பேரரசர் ஜஹாங்கிரின் (1569-1609) உத்தியோகபூர்வ சுயசரிதை, அவரது பயணங்களில், சாராயில் தங்கியிருப்பதைக் குறிப்பிடுகையில்,(ca. 1605.)இதன் சிறப்பு விளங்குகிறது.
பழங்கால நாணயங்கள்
நரேலாவில் ஒரு பிரபலமான குளம் (தலாப்) உள்ளது. முன்பு, அது எல்லா நேரங்களிலும் தண்ணீரில் நிரம்பியிருந்தது. இந்த நாட்களில் அது காய்ந்து, டி.டி.ஏ. நிர்வாகத்தின் கீழ் உள்ளது. இந்த குளத்திலிருந்து முகமது ஷா ரங்கிலாவின் காலத்தின் சில நாணயங்கள் கண்டுபிடிக்கப்பட்டுள்ளன.
தேவாலயம்
நரேலாவின் கௌதம் காலனியில் 30 ஆண்டு பழமையான தேவாலயம் (நரேலா தேவாலயம், என்.ஐ.சி.ஒ.ஜி.) உள்ளது.
மராத்தா இராணுவம்
ஜனவரி 16, 1757 அன்று, பானிபட் போருக்கு முந்தைய ஆண்டுகளில் (1761), நரேலா போரில், அந்தாஜி மங்கேஷ்வர் தலைமையிலான மராத்தா இராணுவம், நரேலாவுக்கு அருகிலுள்ள அஹ்மத் ஷா அப்தாலியின் இராணுவத்தின் முன்கூட்டிய படைகளுடன் போராடி, அதை விரட்டியது.
சந்தை நகரம்
19 ஆம் நூற்றாண்டின் நடுப்பகுதியில், நரேலா ஒரு வட்டம் மற்றும் செழிப்பான சந்தை நகரமாக இருந்தது. மேலும், இது, 31.2  கி.மீ தொலைவில்,  தலைநகர் டெல்லிக்கு அருகிலுள்ள நகரமாகும். மேலும் அண்டை கிராமங்களைச் சேர்ந்த மக்கள் உணவுப்பொருட்களை வாங்கவும், தங்கள் விவசாய விளைபொருட்களை விற்கவும், இதன் நரேலா மண்டி (விவசாய சந்தை), ஒரு பாரம்பரியமாக, இன்றுவரை தொடர்கிறது. 20 ஆம் நூற்றாண்டின் முற்பகுதியில், இது ஒரு நகராட்சி நகரமாக இருந்தது. சிவில் மருத்துவமனை மாவட்ட வாரியத்தால் 1913 இல் நிறுவப்பட்டது. 1919 ஆம் ஆண்டில் முதலாம் உலகப் போருக்குப் பிறகு, நரேலாவை டெல்லி நிர்வாகத்தால் அறிவிக்கப்பட்ட பகுதியாக அறிவிக்கப்பட்டது, இது எதிர்கால வளர்ச்சிக்கு ஒதுக்கப்பட்டுள்ளது.
வெளி இணைப்புகள்
பகுப்பு:வடமேற்கு தில்லி மாவட்டம் பகுப்பு:Coordinates on Wikidata
எட்டுத்திக்கும் பற
எட்டுத்திக்கும் பற (Ettuthikkum Para) என்பது 2020ஆம் ஆண்டு வெளியான தமிழ் நாடகத் திரைப்படம் ஆகும். கீரா இயக்கிய இப்படத்தில் சமுத்திரக்கனி, சாந்தினி தமிழரசன் ஆகியோர் முக்கிய கதாபாத்திரங்களில் நடிக்க, நிதிஷ் வீரா, முனீஷ்காந்த் ராமதாஸ் ஆகியோர் பிற வேடங்களில் நடித்துள்ளனர். இப்படமானது இளவரசன் திவ்யா திருமணத்தைத் தொடர்ந்து ஏற்பட்ட தருமபுரி கலவரத்தையும் அதைத் தொடர்ந்து நிகழ்ந்த இளவரசன் மரணத்தையும் தாக்கமாக கொண்டு எடுக்கபட்டது.
சுருக்கம்
சமூக ஆர்வலரான அம்பேத்கர் ( சமுத்திரக்கனி ) அரசாங்கத்தின் இருண்ட பக்கங்களை கண்டறியும் பணியில் ஈடுபடுகிறார். இதனால், அவரது மகனும் நண்பர்களும் கொல்லப்படுகிறார்கள். ஒரு தாழ்த்தப்பட்ட இளைஞன் ( நிதிஷ் வீரா ) உயர் சாதிப் பெண்ணை திருமணம் செய்ய விரும்புகிறார். ஒரு பெண் ( சாந்தினி தமிழரசன் ) தனக்கு விருப்பமான நபரை திருமணம் செய்து கொள்ள சென்னை செல்கிறார். இரண்டு மூத்த குடிமக்கள் அவர்கள் இறக்கும் நாளுக்காக காத்திருக்கிறார்கள். தனது மகனின் உயிரைக் காப்பாற்ற பட்டாக்கதிக்கு ( முனீஷ்காந்த் ராமதாஸ் ) ரூ .20,000 தேவை. இந்த ஐந்து தனித்தனி கதைகள் எவ்வாறு தொடர்பு கொள்கின்றன என்பது மீதமுள்ள கதையாகும்.
தயாரிப்பு
முன்னதாக பச்சை என்கிற காத்து (2012), மெர்லின் (2018) ஆகிய படங்களை இயக்கிய கீரா இந்த படத்தை இயக்கியுள்ளார், இது கௌரவக் கொலைகள் பற்றியது. இத்திரைப்படத்தின் பணிகளானது 2018 இல்  பற என்ற பெயரில் தொடங்கப்பட்டது. ஆனால் இது ஒரு சாதியின் பெயரை ஒத்ததாக இருப்பதால் எட்டுத்திக்கும் பற என்று மாற்ற முடிவு செய்யப்பட்டது. இப்படத்தில் முக்கிய கதாபாத்திரத்தில் நடிக்க சமுத்திரக்கனி ஒப்பந்தமானார். இந்த படம் பன்னிரண்டு மணிநேர காலப்பகுதியில் நடைபெறுவதாகவும், தற்செயலாக ஒன்று சேரும் பல்வேறு வகையான மனிதர்களைச் சுற்றியதாகவும் உள்ளது. இப்படம் வட சென்னை மற்றும் நாகர்கோவில் படமாக்கப்பட்டது. சாதியை அடிப்படையாகக் கொண்ட கௌரவக் கொலைகளின் எதிர்மறை அம்சங்களை படம் எடுத்துக்காட்டுகிறது.
இசை
பாடல்களுக்கு எம். எஸ். ஸ்ரீகாந்த் இசையமைத்துள்ளார்.
வெளியீடு
இப்படம் 2020 மார்ச்சில் வெளியிடப்பட்டது.
தினமலர் படத்திற்கு ஐந்து புள்ளிகளில் ஒன்றை வழங்கியது. மலை மலரின் விமர்சகர் ஒருவர் படத்தின் கதை, நடிகர்களின் நடிப்பு, இசை மற்றும் ஒளிப்பதிவு ஆகியவற்றைப் பாராட்டினார்.
பொன்குறிச்சி மாரியம்மன் கோயில்
பொன்குறிச்சி மாரியம்மன் கோயில் தமிழ்நாட்டில் நாமக்கல் மாவட்டம், பொன்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அசாம் டிரிபியூன்
அசாம் டிரிபியூன் என்னும் ஆங்கில நாளிதழ், இந்திய மாநிலமான அசாமில் வெளியாகிறது. இது குவகாத்தியிலும், திப்ருகரிலும் பதிப்பிக்கப்படுகிறது. இந்த நாளேட்டை பிரபுல்லா கோவிந்த பருவா என்பவர் நடத்துகிறார்.
மேற்கோள்கள்
பகுப்பு:ஆங்கில நாளிதழ்கள் பகுப்பு:அசாமில் ஊடகங்கள் பகுப்பு:இந்திய ஆங்கிலப் பத்திரிகைகள்
ராணா வம்சம்
ராணா வம்சத்தின் ஜங் பகதூர் ராணா என்பவர் 1846ல் நேபாள இராச்சியத்தின் ஆட்சி அதிகாராங்களை கைப்பற்றி, பெயரளவில் ஷா வம்ச மன்னர்களை கைப்பாவை மன்னர்களாக வைத்துக் கொண்டு, அவரும், அவரது பரம்பரையினரும் 1951 முடிய  ஆட்சி செலுத்தினார்.
இவ்வம்சத்தினர் தங்களை  லம்ஜுங் மற்றும்  காஸ்கின் மகாராஜாக்கள் என அழைத்துக் கொண்டனர்.
ராணா வம்ச தலைமை அமைச்சர்கள் & தலைமைப் படைத்தலைவர்கள்
19 செப்டம்பர் 1846 அன்று நடைபெற்ற கோத் படுகொலைகளுக்குப் பின்னர் நேபாள மன்னர்களைக் கைப்பாவையாகக் கொண்டு,  இவ்வம்சத்தின் படைத்தலைவர் ஜங்பகதூர் ராணா, நேபாள இராச்சியத்தின் பரம்பரை  பிரதம அமைச்சர்களாகவும், தலைமைப் படைத் தலைவர்களாகவும் 1951 முடிய சர்வாதிகார ஆட்சி செலுத்தினர்.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2017 * பகுப்பு:நேபாள இராச்சியம் பகுப்பு:நேபாள வரலாறு
மிஸ்டர் அண்ட் மிசஸ் சின்னத்திரை
மிஸ்டர் அண்ட் மிசஸ்  என்பது 20 சனவரி 2019 முதல் விஜய் தொலைக்காட்சியில் ஒளிபரப்பாகும் உண்மைநிலை போட்டி விளையாட்டு நிகழ்ச்சி ஆகும். இந்த நிகழ்ச்சியின் முதல் பருவத்தை மா கா பா ஆனந்த் என்பவர் தொகுத்து வழங்க, பிக் பாஸ் தமிழ் 2 புகழ் விஜயலட்சுமி, நடிகை தேவதர்சினி, கோபிநாத் ஆகியோர் நடுவர்களாக பங்கேற்கின்றனர்.
இதன் இரண்டாம் பருவம் 8 மார்ச்சு முதல் 11 அக்டோபர் 2020 வரை ஒளிபரப்பானது. மா கா பா ஆனந்த் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர்.
இதன் மூன்றாம் பருவம் 24 ஏப்ரல் 2021 முதல் வரை ஒளிபரபபிக்கின்றது. மா கா பா ஆனந்த், அர்ச்சனான் மற்றும் நிஷா ஆகியோர் தொகுத்து வழங்க, தேவதர்சினி மற்றும் கோபிநாத் ஆகியோர் நடுக்கவர்களாக இருந்தனர்.
நிகழ்ச்சியின் கதைச்சுருக்கம்
இது சின்னத்திரை நடிகர்கள் திரைக்கு பின்னால் அவர்களது திறமை, அன்பு, காதல் ஆகியவை எப்படி உள்ளது என்பதைப் பற்றிய நிகழ்ச்சியாகும். ஒவ்வொரு சுற்றும் வெவ்வேறு மாதிரி இருக்கும். இவை அனைத்தும் நட்சத்திர ஜோடிகளின் திறமைகள், காதல், மன உறுதி ஆகியவற்றை வெளிப்படுத்தும் சுற்றுகளாக அமைந்து அவர்களுக்கு மதிப்பெண் வழங்கப்படும். இறுதியில் ஒரு ஜோடிக்கு மிஸ்டர் அன்ட் மிசஸ் சின்னத்திரை பட்டம் வழங்கப்படும்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
கிருஷ்ண தயாள் சர்மா
கிருஷ்ண தயாள் சர்மா (K. D. Sharma)(6 செப்டம்பர் 1931 - 15 ஏப்ரல் 2010) என்பவர் பாக்கித்தானுக்கான இந்தியத் தூதராக இருந்தவர் ஆவார். இவர் மொரிசியசு, தான்சானியா மற்றும் ஆத்திரேலியாவில் இந்திய உயர் ஆணையராகவும் பணியாற்றினார். 1985-89 வரை எசுபானியா, மாட்ரிட்டில் தூதுவராக இருந்தார்.
மேற்கோள்கள்
பகுப்பு:2010 இறப்புகள் பகுப்பு:1931 பிறப்புகள் பகுப்பு:இந்தியத் தூதர்கள்
திரௌபதி (2020 திரைப்படம்)
திரௌபதி (Draupathi) என்பது 2020 ஆம் ஆண்டு வெளியான ஒரு தமிழ்த் திரைப்படமாகும். இப்படம் பழைய வண்ணாரப்பேட்டை இயக்குனர் மோகன் ஜியால் எழுதி, இயக்கி மற்றும் தயாரிக்கப்பட்ட தமிழ் மொழி திரைப்படமாகும். இத்திரைப்படத்தில் ரிச்சர்ட் ரிசி, சீலா ராஜ்குமார் மற்றும் கருணாஸ் ஆகியோர் முண்ணனி வேடத்தில் நடித்திருக்கின்றார்கள். இத்திரைப்படத்திற்கு ஜூபின் இசையமைத்து மற்றும் மனோஜ் நாராயண் ஒளிப்பதிவு செய்கிறார். இது தமிழ் திரையுலகில் கூட்டுத் தயாரிப்பு (crowd funding) மூலம் எடுக்கப்பட்ட முதல் தமிழ்த் திரைப்படமாகும்.
முன்னோட்டம்
சனவரி 03, 2020 அன்று இத்திரைப்படத்தின் முன்னோட்டம் யூடியூப்பில் வெளியானது. முன்னோட்டம் வெளியான சில மணி நேரங்களில் யூடியூப் டிரெண்டிங்கில் 2 ஆம் இடம் பிடித்தது.
சர்ச்சைகள்
சாதிகள் உள்ளதடி பாப்பா..சர்ச்சையை கிளப்பிய திரௌபதி முன்னோட்டம் சமூக வலையதளங்களில் வேகமாக பரவி வந்தது. சாதியை மையமாக வைத்து இந்த படம் எடுக்கப்பட்டுள்ளதாக பார்வையாளர்கள் மத்தியில் ஒருபுறம் ஆதரவும், மறுபுறம் எதிர்ப்பும் நிலவி வருகிறது.
வெளியான நாள்
திரௌபதி திரைப்படத்திற்கு U/A சான்றிதழ் வழங்கியுள்ளனர் என்றும் பிப்ரவரி 28, 2020 ஆம் நாள் திரைப்படம் வெளியானது.
திரைப்படம் வெளியீடு
50 லட்சம் ரூபாய் செலவில் தயாரிக்கப்பட்ட இத்திரைப்படமானது, பிப்ரவரி 28, 2020 அன்று தமிழகம், கருநாடகம் மற்றும் புதுச்சேரி உட்பட சுமார் 300 திரையரங்கிற்கு மேல் வெளியிடப்பட்டது.
வரவேற்பு மற்றும் வசூல்
திரௌபதி திரைப்படம் மக்களிடம் நல்ல  வரவேற்பை  பெற்றது. முதல்நாளில் மொத்தமாக 2 கோடி ரூபாய் வசூல்  செய்தது. இது இந்த படத்தின் ஆக்கச்செலவை விட  நான்கு மடங்கு அதிகம் என சொல்லப்படுகிறது. இந்த வசூல் சாதனை நூற்றாண்டு கண்ட தமிழ் சினிமாவில் இதுவே  முதல் முறை  என்று  சொல்லப்படுகிறது. மொத்தமாக தமிழ்நாட்டில்  மட்டும்  14 கோடி ரூபாய் வசூல் செய்துள்ளது இத்திரைப்படம்.
வெளி இணைப்புகள்
பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தமிழ் நாடகத் திரைப்படங்கள் பகுப்பு:ரிச்சர்ட் ரிசி நடித்த திரைப்படங்கள்
கபடி கபடி (திரைப்படம்)
கபடி கபடி 2001ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், மணிவண்ணன், சங்கீதா கிரிஷ், கரண் ஆகியோர் முக்கிய வேடங்களில் நடித்திருந்தனர். தமிழில் சிறப்பான வரவேற்பு பெற்ற இத்திரைப்படம், பின்னர் முசோ சாதி கரோக் என்ற பெயரில் சல்மான் கான், பிரியங்கா சோப்ரா, அக்சய் குமார் ஆகியோரது நடிப்பில் இந்தியில் மறுஆக்கம் செய்யப்பட்டது.
வெளி இணைப்புகள்
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள்
அமர்நாத் சேகல்
அமர்நாத் சேகல் ( Amarnath Sehgal 5 பிப்பிரவரி 1922- 28 திசம்பர் 2007) என்பவர் இந்திய சிற்பக்கலைஞர், ஓவியர்  கவிஞர் மற்றும் கலை ஆசிரியர்  ஆவார். ஒரு பொறியாளராக இலாகூரில் வாழ்க்கையைத் தொடங்கிய அமர்நாத் சேகல் கலைத் துறையில் ஈடுபட்டார். இவர் இறந்த பின்னர் இந்திய அரசு 2008 ஆம் ஆண்டில்  பத்ம பூசண் விருது வழங்கியது.
பிறப்பும் படிப்பும்
தற்பொழுது பாக்கித்தானில் உள்ள வடக்குப் பஞ்சாபில் அட்டாக் என்னும் ஊரில் பிறந்த அமர்நாத் சேகல், தமது கல்லூரிப் படிப்பை இலாகூரில் முடித்தார். பின்னர் 1942இல் பனாரசு இந்து பல்கலைக் கழகத்தில் வேதியலில் பட்டம் பெற்றார். அதன் பிறகு இலாகூரில் பொறியாளராகப் பணி புரிந்தார். அந்தச் சமயத்தில் சிற்பம்,ஓவியம் ஆகிய கலைகளைப் பயில ஆர்வம் ஏற்பட்டது.
கலைப் பணிகள்
1951 இல் நியூயார்க்கில் சிற்பக் கண்காட்சியை முதன் முதலாக நடத்தினார். அமெரிக்காவிலிருந்து திரும்பியதும் புது தில்லியில் பள்ளியில் ஆசிரியர் ஆனார். பின்னர் கலைக் கல்லூரியிலும் தில்லிப் பல்கலைக் கழகத்திலும் கலை ஆசிரியராகப் பணிபுரிந்தார். தனி மனித உரிமை, மனித மாண்புகள், அரசியல் வன்முறைக்கு எதிரான கருத்துகளைப் பரப்புதல் ஆகியவற்றில் இவர் தம் படைப்புகளில் வெளிப் படுத்தினார்.
சிற்பக்கலை நேர்த்தியுடன் 140 அடி நீளமுடைய ஒரு சுவர்ச் சித்திரத்தை 3 ஆண்டுகள் உழைத்து, புது தில்லி அறிவியல் பவனில் அமைத்துத் தந்தார். இருபது ஆண்டுகளுக்குப் பின்னர் கட்டடப் புதுப்பிக்கும் வேலை நடந்தபோது இந்தப் புகழ் வாய்ந்த சுவர்ச் சிற்பம் அழிக்கப்பட்டது. இதனைக் கண்டு மிகவும் மன வேதனை யுற்ற அமர்நாத் சேகல் அரசுக்கு எதிராக வழக்குத் தொடர்ந்து 12 ஆண்டுகள் போராடி வெற்றி பெற்றார். படைப்பாளர் என்கிற முறையில் இவருக்கு அரசு இழப்பீட்டுத் தொகை வழங்கியது.
இராமாயணம் மற்றும் மகாபாரதம் கதைக் காட்சிகளை ஓவியங்களாக வரைந்தார். அவற்றின் கண்காட்சியை ஏ.பி.ஜே அப்துல் கலாம் தொடங்கி வைத்தார்.
கவிஞராக
சிற்பக்கலை மட்டுமல்லாது ஒரு கவிஞராக விளங்கினார். லோன்சம் ஜர்னி, அவைட்டிங் அ நியூ டான் என்னும் கவிதைத் தொகுப்புகளைப் படைத்தார்.
மேற்கோள்
பகுப்பு:இந்திய சிற்பக் கலைஞர்கள் பகுப்பு:1922 பிறப்புகள் பகுப்பு:2007 இறப்புகள்
நாங்போ
நாங்போ, இந்திய மாநிலமான மேகாலயாவின் ரி-போய் மாவட்டத்தின் தலைநகராகும். இது இந்திய தேசிய நெடுஞ்சாலை 40 அருகில் அமைந்துள்ளது. இங்கிருந்த் ஷில்லாங் கில் இர்ந்து 52 கி.மீ தொலைவிலும், குவாஹாட்டி யில் இருந்த் 48 கி.மீ தொலைவிலும் அமைந்துள்ளது.
புவியியல்
இந்த ஊர் கடல்நீர் மட்டத்தில் இருந்து 485 மீ உயரத்தில் உள்ளது. இங்கு பைனாப்பிள், வாழை, பப்பாளி, லிச்சி ஆகியவை பயிரிடப்படுகின்றன.
மக்கள்
2001ஆம் ஆண்டு கணக்கெடுப்பின்படி, நாங்போவில் 13,165 மக்கள் வசிக்கின்றனர் என்பது தெரிய வந்துள்ளது. இங்கு வசிப்போரில் 51% பேர் ஆண்கள், ஏனையோர் பெண்கள். இங்குள்ள மக்களில் 61% பேர் கல்வியறிவு பெற்றுள்ளனர்.
சான்றுகள்
பகுப்பு:மேகாலயா மாநிலத்திலுள்ள ஊர்களும் நகரங்களும்
சுகதேவ் பிரசாத்து
சுகதேவ் பிரசாத்து (Sukhdev Prasad)(1921-1995) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இந்திய நாடாளுமன்றத்தின் மேல் சபையான மாநிலங்களவையில் உத்தரப்பிரதேசத்தைப் பிரதிநிதித்துவப்படுத்தும் இந்தியத் தேசிய காங்கிரசின் உறுப்பினராக 3 முறை இருந்துள்ளார். இவர் 1973 முதல் 1977 வரை மத்திய எஃகு மற்றும் சுரங்கத் துணை அமைச்சராகவும் இருந்துள்ளார். பிரசாத் 1988 முதல் 1990 வரை ராஜஸ்தான் மாநில ஆளுநராகவும் பணியாற்றியுள்ளார்.
மேற்கோள்கள்
பகுப்பு:இந்திய அமைச்சர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1995 இறப்புகள் பகுப்பு:1921 பிறப்புகள்
சூசன் விசுவநாதன்
சூசன் விசுவநாதன் ஒரு இந்திய சமூகவியலாளர், சமூக மனிதவியலாளர் மற்றும் ஒரு புனைகதை எழுத்தாளர் ஆவார். அவர் தனது மதம் மற்றும் சமூகவியல் தொடர்பான பார்வைகளால் அறியப்படுகிறார். இவரது முதல் புத்தகமான "கேரளக் கிறித்துவர்கள்: யக்கோபாக்களினிடையில் அவர்களது வரலாறும், நம்பிக்கையும், சடங்குகளும்" (Christians of Kerala: History, Belief and Ritual among the Yakoba (Oxford University Press)) என்ற நூல் மதச் சமூகவியலுக்கான சிறந்த நூலாகக் கருதப்படுகிறது. அவர் ஜவகர்லால் நேரு பல்கலைக்கழகத்தில்,தலைவராகவும், சமூக அமைப்புகள் ஆய்வுக்கான சமூகவியல் பேராசிரியராகவும், பணியாற்றி வருகிறார்.
ஆரம்ப வாழ்க்கை மற்றும் பின்னணி
சூசன் விசுவநாதன் தில்லி பல்கலைக்கழகத்திலும், ஜவகர்லால் நேரு பல்கலைக்கழகத்திலும் பயின்றுள்ளார். ஜவகர்லால் நேரு பல்கலைக்கழகத்தில் சமூகவியலுக்கான முதுகலைப் பட்டத்தைப் பெற்ற பின், தனது ஆய்வியல் நிறைஞர் பட்டத்தையும், முனைவர் பட்டத்தையும் தில்லி பல்கலைக்கழகத்தில் பெற்றார்.
வாழ்க்கை
சூசன் விசுவநாதன் 1983ல், இந்து கல்லூரியில் மூத்த சமூகவியல் விரிவுரையாளராகப் பணியாற்றினார். பின் 1989 முதல் 1997 வரை சமூகவியல் துறைத் தலைவராகப் பணியாற்றினார். பிறகு ஜவகர்லால் நேரு பல்கலைக்கழகத்திலுள்ள சமூக அமைப்புகள் ஆய்வு மையத்தில் இணைந்தார். தற்போது அவர் அங்கு பேராசிரியராகப் பணியாற்றி வருகிறார்.
இவர் குளிர் மற்றும் கோடைக் காலங்களில் சமூகவியல் மற்றும் தத்துவார்த்தத்தை விரிவாக்கும் கட்டுரைகளையும், சிறுகதைகளையும் நாவல்களையும், புனைக்கதைகளையும் தொடர்ந்து எழுதி வருகிறார்.
மேற்கோள்கள்
பகுப்பு:1957 பிறப்புகள் பகுப்பு:இந்தியப் பெண் எழுத்தாளர்கள் பகுப்பு:இந்திய சமூகவியலாளர்கள் பகுப்பு:வாழும் நபர்கள் பகுப்பு:இனவரைவியலாளர்கள் பகுப்பு:இந்திய மானிடவியலாளர்கள்
பார்கவி ராவ்
பார்கவி பிரபஞ்சன் ராவ் (14 ஆகஸ்ட் 1955- 23 மே 2008) சாகித்ய அகாதெமி விருது பெற்ற எழுத்தாளர் ஆவார். இவர் சிறந்த மொழிபெயர்ப்பாளரும் ஆவார். இவர் கிரீஷ் கர்னாட் எழுதிய பல நூல்களை மொழிபெயர்த்துள்ளார். இருபதாம் நூற்றாண்டைச் சேர்ந்த பெண் எழுத்தாளர்கள் எழுதிய நூறு சிறுகதைகளைத் தொகுத்து, மொழிபெயர்த்து இவர் எழுதிய நூரெல்லா பான்டா தெலுங்கு மொழி இலக்கியத்தின் சிறந்த படைப்பாகக் கருதப்படுகிறது. இவர் ஐதராபாத்தில் மாரடைப்பால் 23 மே 2008ல் காலமானார்.
பகுப்பு:பெண் எழுத்தாளர்கள் பகுப்பு:1955 பிறப்புகள் பகுப்பு:2008 இறப்புகள் பகுப்பு:1944 பிறப்புகள் பகுப்பு:பள்ளாரி மாவட்ட நபர்கள்
தூல் ஆறு
தூல் ஆறு அல்லது துலா ஆறு (மொங்கோலியம்: Туул гол, சீனம்: 土拉河; பின்யின்: Tǔlā Hé) மத்திய மற்றும் வடக்கு மங்கோலியாவில் ஒரு ஆறு ஆகும். இது மங்கோலியர்களுக்கு புனிதமானதாகும். தூல் பொதுவாக மங்கோலிய மொழியில் கதான் (ராணி) தூல் என்று அழைக்கப்படுகிறது. இது 704 கிலோமீட்டர் (437 மைல்) நீளம் கொண்டது. இதன் வடிநிலத்தின் பரப்பளவு 49,840 சதுர கிலோ மீட்டர் (19,240 சதுர மைல்) ஆகும். சுயி அரசமரபின் அரசாங்க வரலாற்றுப் புத்தகத்தில் (கி.பி. 636) இது "துலுவோ ஆறு" என்றழைக்கப்படுகிறது. மங்கோலியர்களின் இரகசிய வரலாறு (கி.பி. 1240) அடிக்கடி "தூல் ஆற்றின் கருப்பு காடு" பற்றிக் குறிப்பிடுகிறது. இங்கு தான் வாங் கானின் அரண்மனை அமைந்திருந்தது. சீனாவில் இருந்து மங்கோலியப் பேரரசின் நீக்கம் மூலம் மிங் வம்சம் (கி.பி. 1368 - கி.பி. 1644) நிறுவப்பட்டது. பெய்ஜிங்கைக் கைப்பற்றிய பின், மிங் வம்சத்தை நிறுவிய கோங்வு பேரரசர் கி.பி. 1372ல் துலா ஆற்றில் மங்கோலியர்களைத் தோற்கடித்து அவர்களை ஒர்கோன் நதிக்கு திரும்பிச்செல்ல வைத்தார். கி.பி. 1414ல் மீண்டும் துலா ஆற்றில் ஒயிரடுகளைத் தோற்கடிக்க வேண்டிய அவசியம் கோங்வு பேரரசருக்கு ஏற்பட்டது. கென்டீ மலைகளில் உள்ள கான்-கென்டேயின்-நுரூ இயற்கைப் பகுதியில் இந்த ஆறு உருவாகிறது. இப்பகுதி தோவ் ஐமக்கில் உள்ள எர்தின் மாவட்டத்தில் உள்ளது. அங்கிருந்து தென்மேற்கில் பயணம் செய்யும் இந்த ஆறு உலான் பத்தூர் எல்லையை அடைகிறது. இதன் நீர் தலைநகரின் தெற்குப் பகுதி வழியே செல்கிறது. பெரிய சுழல்களாக மேற்குத் திசையிலே பயணிக்கிறது. புல்கன் ஐமக்கின் எல்லையைச் சந்திக்கும் போது வடக்கே திரும்புகிறது. அந்த எல்லையில் ஓடுகிறது. செலெங்கே ஐமக்கிற்குள் நுழைகிறது. ஒர்கோந்தூல் மாவட்டத்தின் மையப்பகுதியில் ஒர்கோன் ஆற்றில் கலக்கிறது.
ஒர்கோன் ஆறு செலெங்கே ஆற்றில் கலக்கிறது. செலெங்கே ஆறு உருசியாவுக்குள் நுழைந்து பைக்கால் ஏரியில் கலக்கிறது. தூல் ஆறு மேலும் குசதைன் நுரூ தேசிய பூங்கா பக்கத்தில் பாய்கிறது. இது நவம்பர் நடுப்பகுதியில் இருந்து ஏப்ரல் நடுப்பகுதி வரை பொதுவாக உறைந்து காணப்படுகிறது. தூல் ஆற்றின் அருகில் வில்லோ காடுகள் வளருகின்றன. இந்த ஆறு அருகிய இனமான ஸ்டர்ஜன் மீன்களின் இருப்பிடமாக உள்ளது. தற்போது இந்த ஆறு மாசுபாடுகளால் பாதிக்கப்பட்டுள்ளது. உலான் பத்தூரின் மத்திய கழிவுநீர் சுத்திகரிப்பு நிலையம், சாமர் பகுதியில் தங்க சுரங்கத்தால் ஏற்படும் கனரக கனிம மற்றும் வண்டல் மாசுபாடு ஆகியவற்றால் இது பாதிக்கப்பட்டுள்ளது. கூடுதலாக, ஆற்றின் அருகே குடியேறும் மக்களின் தொடர் குடியேற்றமானது நீரின் தரம் சீரழியக் காரணமாக இருக்கலாம்.
விவரிப்புகள்
மங்கோலியாவிற்குப் பல முறை பயணம் செய்த பிரஞ்சு மத போதகர் சீன்-ஃபிரான்கோயிசு கெர்பில்லன், ஆகத்து 3, 1698 தேதியிட்ட அவரது பத்திரிகை இடுகையில் இந்த ஆற்றைப் பற்றிய விளக்கத்தை அளித்துள்ளார்:"இந்த ஆறு (துலா) கென்டய் மலைகளில், கெர்லோன் ஆற்றிலிருந்து 120 லி (0.5 கி.மீ.க்குச் சமமான ஒரு சீன அளவீடு) தொலைவில் தனது மூலத்தை எடுக்கிறது. முதலில் இது தென்மேற்கில் பாய்கிறது. பின்னர் ஒரு மலையைக் (தெற்கு உலான் பத்தூரில் உள்ள போக்த் கான் ஊல் மலை) கடந்து மேற்கு நோக்கி ஒரு நேரடி திருப்பத்தை ஏற்படுத்துகிறது. நாங்கள் முகாமிட்டுள்ள பாதையானது சிறிய தெரெல்கி ஆறு துல ஆற்றுடன் கலக்கும் பகுதிக்கு மேற்கில் அமைந்துள்ளது. இது கெர்லோன் ஆற்றைவிட மிகப்பெரியதாகும். இதன் நீரோடை அசாதாரணமான தெளிவானது மற்றும் ஆறானது கற்களின் படுகையில் பாய்கிறது. சமவெளியில் இதன் கரைகளைப்போல் அழகானவை எதுவும் இல்லை. இதன் கரைகள் அழகிய காடுகளால் மூடப்பட்டுள்ளன. ஆறு பல கிளைகளாகப் பிரிந்து மறுபடியும் இணைகிறது. இதன் காரணமாக சில சிறிய தீவுகளை உருவாக்குகிறது. இத்தீவுகளில் மிகவும் அடர்த்தியான மற்றும் புதர் நிறைந்த பல்வேறு மரங்கள் நிறைந்திருகின்றன. இம்மரங்கள் உலகிலேயே மிக அழகானவையாகும். இம்மரங்கள் நாங்கள் இருந்த பெரிய வெப்பத்தில் இனிமையான புத்துணர்ச்சியை வழங்கின. இந்த ஆற்றின் நீரானது மிக விரைவாக ஓடுகிறது. மரங்களைத் தாண்டி, இரு பக்கங்களிலும் ஏராளமாக வளமான புல்வெளியைக் காணலாம். ஒரு வார்த்தையில் கூற வேண்டுமானால், இது டார்ட்டரியில் எங்கள் பயணத்தின்போது பார்த்த மண்டலங்களிலேயே நினைவில் வரக்கூடிய மிகவும் அழகான மண்டலம் ஆகும்."
மான்சியர் டி போர்போவுலோன் (பிரான்சு மந்திரி) கி.பி. 1860ல் இந்த ஆற்றிற்கு விஜயம் செய்தார்:"மான்சியர் டி போர்போவுலோன், மங்கோலியத் தலைநகரத்தின் வழியே பாதுகாப்பின்றியே பயணம் செய்ய விரும்பினார், உருசியப் பகுதியைக் கடந்து அவரது வழியில் தோவுலா ஆற்றின் கரைகளுக்குச் சென்றார்...மான்சியர் டி போர்போவுலோன் தோவுலா ஆற்றின் கரைகளுக்கு வந்தார், ஒரு பிர்ச் மரத்தின் கீழ் இருந்த மண் மேடு மீது அமர்ந்தார்: இந்த அற்புதமான இயற்கை வனப்புடைய நிலத்திற்கு முன்னால் மெய்மறந்த இன்பத்துடன், சிந்திக்க மனிதனுக்கு கொடுக்கப்பட்ட மிக அழகான ஒன்றுடன், இந்த அழகான நதியின் தூய நீர் அவரது காலடியில் மெல்லொலி எழுப்ப மகிழ்ச்சியுடன், பேரார்வத்துடன் சந்தோஷமடைந்தார், அவர் வறண்ட மற்றும் சலிப்பான பாலைவனங்களைக் கடந்த பிறகு, இந்த செழிப்பான மற்றும் அழகிய இயற்கையின் வளமையில் மகிழ்ந்தார். அவர் ஒரு சுவையான யோசனையில் மூழ்கியிருந்தார், அப்போது அவருக்குப் பின்னால் வார்த்தைகளின் குழப்பமான சத்தத்தைக் கேட்டார்: அது உயர் வர்க்க மங்கோலியர்கள், தைஜி அல்லது மதிப்புக்குரியவர்கள், அவர்கள் பல்வேறு அறிகுறிகள் மூலம் அவருக்குப் புரிய வைக்க முயற்சிகள் செய்தனர், அந்த நதியைக் கடக்க விரும்பியிருந்தால், அவர்களின் குதிரைகள் மீது மகிழ்ச்சியுடன் அவரை ஏற்றியிருப்பார்கள்."
ஒர்கோன் கல்வெட்டுகள், ஒகுஸ் துருக்கியர்கள் தூல் ஆற்றுக்குப் பக்கவாட்டில் தாதர்களுடன் வசித்து வந்தார்கள் என்று கூறுகின்றன. ஒகுஸ் துருக்கியர்கள் இந்த இடத்திலிருந்து 8ம் நூற்றாண்டில் மேற்குப் பகுதிகளுக்கு குடிபெயர்ந்தனர்.
உசாத்துணை
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:மங்கோலிய ஆறுகள் பகுப்பு:உலான் பத்தூர் பகுப்பு:ஆசிய மாதக் கட்டுரைகள் நவம்பர் 2017
பெண்கள் ஒருநாள் பன்னாட்டுத் துடுப்பாட்டம்
பெண்கள் ஒருநாள் பன்னாட்டுத் துடுப்பாட்டம் (Women's One Day International (WODI) பெண்களுக்கான வரையிட்ட நிறைவுகள் துடுப்பாட்டம் ஆகும். ஆண்கள் துடுப்பாட்டம் போலவே பெண்களுக்கும் 50 நிறைவுகள் கொண்ட போட்டியாக நடைபெறுகிறது. இங்கிலாந்தில் 1973 ஆம் ஆண்டில் பெண்களுக்கான முதல் ஒருநாள் போட்டி மகளிர் துடுப்பாட்ட உலகக்கிண்ணத்தின் ஒரு பகுதியாக நடைபெற்றது. 1000 ஆவது ஒருநாள் போட்டி தென்னாப்பிரிக்க பெண்கள் அணி மற்றும் நியூசிலாந்து பெண்கள் அணிகளுக்கு இடையே அக்டோபர் 13, 2016இல் நடைபெற்றது.
தகுதி பெற்றுள்ள அணிகள்
2006 ஆம் ஆண்டில், ஐ.சி.சி முதல் 10 இடங்களைப் பிடித்தவர்களுக்கு மட்டுமே தேர்வு மற்றும் ஒருநாள் போட்டிகளில் விளையாட தகுதி பெறும் என்று அறிவித்தது.அதனால்,  2011 மகளிர் துடுப்பாட்ட உலகக் கோப்பை தகுதிப் போட்டியின் போது நெதர்லாந்து தனது ஒருநாள் போட்டியில் விளையாடும் தகுதியினை இழந்தது. நெதர்லாந்து அணிக்குப் பதிலாக வங்காளதேச அணி தகுதி பெற்றது.
தற்போது ஒரு நாள் அந்தஸ்துள்ள நாடுகள்: •
•
தரவரிசை
அக்டோபர் 2018 க்கு முன்பு, ஐ.சி.சி பெண்கள் இருபது -20 துடுப்பாட்ப் போட்டிக்கு எனத் தனியாக தரவரிசையை பராமரிக்கவில்லை, அதற்கு பதிலாக விளையாட்டின் மூன்று வடிவங்களுக்குமான செயல்திறனை ஒட்டுமொத்த மகளிர் அணிகள் தரவரிசையில் சேர்த்தது. ஜனவரி 2018 இல், ஐ.சி.சி இணை நாடுகளுக்கிடையேயான அனைத்து போட்டிகளுக்கும் பன்னாட்டுத் துடுப்பாட்டத் தகுதியினை வழங்கியதுடன், பெண்களுக்கு தனி இ20 தரவரிசைகளை அறிமுகப்படுத்தும் திட்டத்தை அறிவித்தது.
குரு என் ஆளு (திரைப்படம்)
குரு என் ஆளு (Guru En Aalu) 2009 இல் வெளியான நகைச்சுவை கலந்த காதல் தமிழ்த் திரைப்படமாகும். செல்வா இத்திரைப்படத்தை இயக்கியுள்ளார். இத்திரைப்படத்தில் முன்னணி கதாபாத்திரங்களில் மாதவன், அப்பாஸ், மம்தா மோகன்தாஸ் ஆகியோர் நடிக்க இவர்களுடன் விவேக் மற்றும் பிருந்தா பரேக் ஆகியோரும் நடித்திருந்தனர். இத்திரைப்படம் 1997 ல் இந்தி மொழியில்  வெளிவந்த அஜிஸ் மிஸ்ராவின் "யெஸ் பாஸ்" எனும் திரைப்படத்தின் தமிழ் மீளுருவாக்கமாகும் (இத்திரைப்படத்தில் ஷாருக்கான் நடித்திருந்தமை குறிப்பிடத்தக்கது.). திரைப்படத்தின் படப்பிடிப்பு 2007 இன் இறுதியில் ஆரம்பிக்கப்பட்டது. எனினும் 2009 ஏப்ரல் மாதமே திரைக்கு வந்தது.